ქალაქ ქუთაისის მუნიციპალიტეტის მერის სათათბირო ორგანოს - მონაწილეობითი ბიუჯეტირების კომისიის

დებულება

# მუხლი 1. ზოგადი დებულებები

1.1. წინამდებარე დებულება განსაზღვრავს ქალაქ ქუთაისის მუნიციპალიტეტის მერის (შემდგომში „მერი“) სათათბირო ორგანოს - მონაწილეობითი ბიუჯეტირების კომისიის (შემდგომში „კომისია“) საქმიანობის, რეკომენდაციათა შემუშავების და მერთან ურთიერთობის წესსა და პირობებს.

1.2. კომისიის უფლებამოსილება განისაზღვრება წინამდებარე დებულებით.

1.3. კომისიის მოქმედების არეალია ქალაქ ქუთაისის მუნიციპალიტეტი.

1.4. კომისიის ადგილსამყოფელია საქართველო, ქალაქ ქუთაისი, რუსთაველის ქ. N3.

# მუხლი 2. ქალაქ ქუთაისის მუნიციპალიტეტის მონაწილეობითი ბიუჯეტირების კომისიის პრინციპები და ამოცანები

2.1. მონაწილეობითი ბიუჯეტირების კომისია საქმიანობას განახორციელებს შემდეგი პრინციპების საფუძველზე: ა) კანონიერება; ბ) თანასწორობა; გ) საჯაროობა; დ) მიუკერძოებლობა; ე) კოლეგიურობა; ვ) საჯარო და კერძო ინტერესების პროპორციულობა;

# მუხლი 3. ქალაქ ქუთაისის მონაწილეობითი ბიუჯეტირების კომისიის მიზანი და ამოცანები

3.1. ქალაქ ქუთაისის მუნიციპალიტეტის მონაწილეობითი ბიუჯეტირების კომისიის მიზანია ხელი შეუწყოს ეფექტური მმართველობის განხორციელებას გამჭვირვალობის, ანგარიშვალდებულების და თანასწორობის პრინციპების საფუძველზე, მოქალაქეთა ჩართულობით.

3.2 ქალაქ ქუთაისის მუნიციპალიტეტის მონაწილებითი ბიუჯეტირების კომისიის ამოცანებია:

1. ადგილობრივი თვითმმართველობის განხორციელებაში მოქალაქეთა ჩართულობის უზრუნველყოფა;

2. მონაწილებითი ბიუჯეტირების პროცესის, ნორმატიული დოკუმენტების შესაბამისად მიმდინარეობის კონტროლი.

# მუხლი 4. კომისიის სტრუქტურა, ხელმძღვანელობა, მუშაობისა და გადაწყვეტილებების მიღების წესი

4.1. კომისიას ყავს ჰყავს თავმჯდომარე და მდივანი. თავმჯდომარეს თავის შემადგენლობიდან სრული შემადგენლობის უმრავლესობით ირჩევს კომისია, ხოლო, მდივნის ფუნქციას ერთ-ერთ წევრს აკისრებს კომისიის თავმჯდომარე.

4.2. კომისიის თავმჯდომარე ხელმძღვანელობს კომისიის მუშაობას, უძღვება სხდომებს, უზრუნველყოფს კომისიის მიზნების, ამოცანებისა და უფლება-მოვალეობების შესრულებას.

4.3. კომისიის მდივანი უზრუნველყოფს კომისიის წევრების ინფორმირებას, ახდენს სხდომის ოქმების შედგენას და აღრიცხვას. მდივანი უზრუნველყოფს დოკუმენტაციის წარმოება/დაარქივებას, მუნიციპალიტეტის ოფიციალურ ვებ-გვერდზე და სოციალურ ქსელში, ინფორმაციის საჯაროობის მიზნით პროაქტიულად გამოქვეყნებას.

4.4. კომისია უფლებამოსილია კონკრეტული საკითხის განხილვისას, წინადადებებისა და რეკომენდაციების შემუშავებისას მოიწვიოს სხვადასხვა სფეროს ექსპერტები და სპეციალისტები, რომლებიც მონაწილეობას მიიღებენ კომისიის მუშაობაში და რჩევებს/ მოსაზრებებს/დასკვნებს მიაწვდიან კომისიის წევრებს.

4.5. კომისია უფლებამოსილია, განიხილოს მონაწილეობითი ბიუჯეტირების პროგრამის მინდინარეობასთან დაჯავშირებული საკითხები.

4.6. კომისია გადაწყვეტილებებს იღებს კომისიის სხდომაზე (მ.შ. ონლაინ) ღია კენჭსყრით. კომისია იკრიბება საჭიროების შესაბამისად. კომისიის მომდევნო სხდომის დანიშვნა ხდება კომისიის თავმჯდომარის მიერ.

4.7. კომისიის მდივანი თავმჯდომარის დავალებით ადგენს დღის წესრიგს და მას წინასწარ აწვდის კომისიის წევრებს. კომისიის წევრები ინფორმირებულნი უნდა იყვნენ კომისიის სხდომის გამართვის ადგილის, თარიღის, დროისა და დღის წესრიგის თაობაზე 2 დღით ადრე.

4.8. კომისია გადაწყვეტილებაუნარიანია, თუ სხდომას ესწრება სიითი შემადგენლობის არანაკლებ 2/3 მაინც. კომისიის მიერ გადაწყვეტილება მიღებულად ითვლება თუ მას მხარს დაუჭერს კომისიის დამსწრე წევრთა უმრავლესობა, კომისიის წევრების ხმათა თანაბრად გადანაწილების შემთხვევაში გადამწყვეტია კომისიის სხდომის თავმჯდომარის ხმა.

4.9. კომისიის მიერ მიღებული გადაწყვეტილება ფორმდება სხდომის ოქმით, რომელსაც ხელს აწერს კომისიის თავმჯდომარე და მდივანი.

4.10. კომისიის მიერ მიღებული გადაწყვეტილებები და რეკომენდაციები, წარედგინება მერს შემდგომის რეაგირებისთვის. განსხვავებული მოსაზრებების მქონე წევრების წინადადებები და რეკომენდაციები ასახული იქნება სხდომის ოქმში.

# მუხლი 5. კომისიის შემადგენლობა და ფორმირების წესი

5.1 კომისიის შემადგენლობას განსაზღვრავს და ამტკიცებს ქალაქის მერი.

5.2 კომისიის საქმიანობის ვადა შემოიფარგლება, 2020 წლის მონაწილეობითი ბიუჯეტირების პროგრამით განსაზღვრული ამოცანების შესრულებით.

5.3. კომისიის წევრს უფლება აქვს ნებაყოფლობით დატოვოს კომისიის წევრობა მერის სახელზე დაწერილი განცხადების საფუძველზე.

# მუხლი 6. მერის ურთიერთობები კომისიასთან

6.1. კომისია, უფლებამოსილია რეკომენდაცია/წინადადებები წერილობით წარუდგინოს მერს.

6.2. კომისიის მიერ შემუშავებული რეკომენდაცია ექვემდებარება პროაქტიულ გამოქვეყნებას და ატარებს ოფიციალურ ხასიათს. მერი უფლებამოსილია არ გაიზიაროს კომისიის მიერ მიღებული რეკომენდაცია/წინადადება/მოსაზრება/შენიშვნა.

# მუხლი 7. მონაწილეობითი ბიუჯეტირების კომისიის მატერიალურ-ტექნიკური უზრუნველყოფა

7.1 მერი კომისიას უზრუნველყოფს შესაბამისი სამუშაო ფართით, ტექნიკური აღჭურვილობითა და სამუშაო მასალებით.

# მუხლი 8.დასკვნითი დებულებები

8.1. კომისიის შემადგენლობასა და დებულებაში ცვლილებების შეტანა ხდება ქუთაისის მუნიციპალიტეტის მერის ინდივიდუალური ადმინისტრაციული- სამართლებრივი აქტით.