**დანართი N6**

**ქალაქ ქუთაისის მუნიციპალიტეტის ონლაინ პლატფორმის (www.ideakutaisi.ge) გამოყენების წესები და პირობები**

1. წინამდებარე წესი განსაზღვრავს მომხმარებლის მიერ ქალაქ ქუთაისის მუნიციპალიტეტის ონლაინ პლატფორმის (www.ideakutiaisi.ge) გამოყენების, იდეის წარდგენის წესსა, და პირობებს, აგრეთვე კენჭისყრაში მონაწილეობის წესსა და პირობებს.
2. სისტემის გამოყენების უფლების მისაღებად, მომხმარებელი ვალდებულია დაეთანხმოს ქალაქ ქუთაისის მუნიციპალიტეტის ონლაინ პლატფორმის გამოყენების, პროექტის წარდგენის წესისა და პირობების შესახებ შეთანხმებას და უზრუნველყოს მათი დაცვა.
3. წესების და პირობების გაცნობის შემდგომ მომხმარებელი თანხმობის ნიშნად აჭერს ღილაკს „გავეცანი და ვეთანხმები“, რის შემდეგაც გაიხსნება ფანჯარა პირის პერსონალური მონაცემის საჭირო მოცულობით დამუშავებაზე თანხმობის გაცხადების თაობაზე.
4. საპროექტო განაცხადის რეგისტრაციისას მომხმარებელი მიუთითებს საკუთარ საკონტაქტო მონაცემებს, ელ-ფოსტას ან/და მობილურის ნომერს.
5. მომხმარებელი თანახმაა რეგისტრაციის დროს მითითებულ ელ-ფოსტასა ან/და ტელეფონის ნომერზე მიიღოს პროექტთან დაკავშირებული ინფორმაცია.
6. საპროექტო განაცხადის შემოტანა შეუძლია: ა) საქართველოს ნებისმიერ მოქალაქეს 16 წლის ასაკიდან, (მიუხედავად რეგისტრაციის ადგილისა); ბ) საქართველოს ნებისმიერ მოქალაქეთა (16 წლის ასაკიდან) ჯგუფს - საინიციატივო ჯგუფს. (მიუხედავად მათი რეგისტრაციის ადგილისა); გ) ერთი ინიციატორის/ინიციატორების მიერ შესაძლებელია არაუმეტეს სამი საპროექტო განაცხადის შემოტანა.
7. მომხმარებლის მიერ სისტემაში განთავსებული ინფორმაცია, მათ შორის, პერსონალური მონაცემები, ხელმისაწვდომი იქნება, ქ. ქუთაისის მუნიციპალიტეტის შესაბამისი სტრუქტურული ერთეულისა ან/და ტერიტორიული ორგანოს ან/და ქ. ქუთაისის მუნიციპალიტეტის მიერ დაფუძნებული იურიდიული პირის საამისოდ უფლებამოსილი თანამშრომლებისათვის.
8. ქ. ქუთაისის მუნიციპალიტეტი არ გასცემს პირად ინფორმაციას მესამე პირებზე, გარდა კანონით გათვალისწინებული შემთხვევებისა.
9. წინამდებარე პირობებზე დათანხმება წარმოადგენს პროექტის წარმდგენის ნების დასტურს, პროექტის დამუშავების (კერძოდ, პირადი მონაცემების და სხვა ინფორმაციის გადამოწმების) მიზნით, სსიპ სახელმწიფო სერვისების განვითარების სააგენტოს მონაცემთა ელექტრონული ბაზიდან საჭირო მოცულობით შესაბამისი ინფორმაციის მიღებაზე.
10. პროექტი წარდგენილი უნდა იყოს სახელმწიფო ენაზე.
11. ქალაქ ქუთაისის მუნიციპალიტეტი პასუხს არ აგებს იმ უზუსტობებისათვის, რაც გამოწვეულია მომხმარებლის მიერ ელექტრონული განაცხადის შევსებისას დაშვებული შეცდომით და უზუსტობით.
12. ქ. ქუთაისის მუნიციპალიტეტი პასუხს არ აგებს იმ არასასურველი შედეგებისათვის, რაც შეიძლება გამოიწვიოს მომხმარებლის მიერ სისტემაში საკონტაქტო მონაცემების შეცვლის არ ასახვამ.
13. მომხმარებლის მიერ, პლატფორმის განზრახ დაზიანების, საიტის ნორმალური ფუნქციონირების შეზღუდვის ან შეზღუდვის მცდელობის შემთხვევაში პასუხისმგებლობა განისაზღვრება მოქმედი კანონმდებლობის შესაბამისად.
14. ქ. ქუთაისის მუნიციპალიტეტი უზრუნველყოფს პლატფორმის (ideakutaisi.ge) უსაფრთხოებას, ინფორმაციის დაკარგვის, არასწორი გამოყენების და შეცვლისგან მისი დაცვის ვალდებულებას.
15. მომხმარებელი იღებს ვალდებულებას იღებს, დაიცვას საქართველოდან ან საქართველოში ან მომხმარებლის ადგილსამყოფელი ქვეყნიდან ან ქვეყანაში ტექნიკური ინფორმაციის გადაცემა-მიღებასთან დაკავშირებული ყველა ნორმა.
16. ონლაინ პლატფორმის გამოყენების პირობები რეგულირდება საქართველოს კანონმდებლობით. მხარეები ცალსახად აღიარებენ, რომ პირობების გამო ან მათთან დაკავშირებით წარმოშობილი ნებისმიერი დავა გადაწყდება მოქმედი კანონმდებლობის შესაბამისად.
17. სისტემაში არსებულ ყველა ინფორმაციასა და დოკუმენტაციაზე დაცულია საავტორო უფლებები.
18. საპროექტო განაცხადი გამოქვეყნებისთანავე ხდება საჯარო.
19. კენჭისყრის ეტაპზე მონაწილეობის უფლება აქვს ქალაქ ქუთაისში რეგისტრირებულ ამომრჩეველს 18 წლის ასაკიდან.
20. ხმის მიცემის პროცედურაში მონაწილე მოქალაქეს უფლება აქვს ხმა მისცეს მხოლოდ ერთხელ და მაქსიმუმ სამ საპროექტო განაცხადს.
21. ხმის მიცემისას, მოქალქე მიუთითებს პირად ნომერს. ქ. ქუთაისის მუნიციპალიტეტი არ გასცემს პირად ინფორმაციას მესამე პირებზე, გარდა კანონით გათვალისწინებული შემთხვევებისა.
22. ხმის მიცემის მოქალაქე შესაბამისის პირობის მონიშვნით, ადასტურებს თანხმობას მოხდეს პირადი ნომრის ვერიფიკაცია სსიპ სახელმწიფო სერვისების განვითარების სააგენტოს მონაცემთა ელექტრონული ბაზიდან